દિવાળીમાં આ વખતે મંદી જેવું લાગતું હતું. ગિફ્ટના બજેટથી લઈ ઘરના સામાનમાં પણ કાપ સ્પષ્ટ દેખાઈ આવતો હતો. ઝાકઝમાળને મંદીની ઝાંખપ લાગી હતી. મ્યુનિ.એ ટેક્સના નાણાંથી બ્રિજ અને મ્યુનિ. કચેરીઓને તો સજાવી પણ 'આમ આદમી' પોતાના ઘર જોઈએ એ રીતે સજાવી ન શક્યો. આવું જ આ વખતની ચૂંટણીમાં પણ છે. નાણાંની રેલમછેલ ક્યાંય દેખાતી નથી. ચૂંટણી પંચને ક્યાંય રોકડા રૂપિયા પણ ના મળ્યા, કાર્યકર્તાને હજુ ચૂકવણું થયું નથી. પાટીદાર હોય કે ઈત્તર, મતદારના મન કળી ન શકતાં ઉમેદવારો કે રાજકીય પક્ષ 'કંજુસ' બન્યાં છે. આ કારણે પ્રચારનો માહોલ નિરસ દેખાય છે.